钦定古今图书集成/方舆汇编/边裔典/第097卷 > 瓜哇国
## 钦定古今图书集成/方舆汇编/边裔典/第097卷 > 瓜哇国

图考

按《三才图会》，瓜哇国在东南海岛中，即古阇婆也。自
泉州路发驿，一月可到。天无霜雪，四时之气常燠。地
产胡椒，无城池兵甲、仓廪府库。每遇时节，国王与其
属驰马执枪校武，胜者受赏，亲朋踊跃以为喜。伤死
者，其妻亦不顾而去。饮食以木叶盛，手撮而食。宴会
则男女列坐，笑喧尽醉。凡草虫之类，尽皆烹食。市贾
皆妇女，婚娶多论财，夫丧不旬日而适人。〈按明一统志瓜哇国

前后有四名，而《三才图会》作“四国” ，国各有图，姑并存之。